  Туспуктэм: Удмуртиысь физкультурая но спортъя министерстволэн пресс-службаез Наталия Сильвестрова 21-25 инвожое Дзержинскын паралимпиецъёслэн «Мы вместе. Спорт» гужем шудонъёссы ортчизы. Удмуртиысь уясьёс ньыль зарни но вить бронза медальёс утӥзы. Со сярысь элькунысь физической культурая но спортъя министерстволэн пресс-службаез ивортӥз. Удмуртилэн командааз тямыс адями пыриськиз. Зарни медальёс басьтӥзы: Павел Куклин (400 метрез эрико амалэн но 100 метрез тыбыр вылын уянын), Егор Кузьмин (100 метрез баттерфляй амалэн уянын), Александр Габдрахманов (100 метрез тыбыр вылын уянын). Бронза медальёс утӥзы: Дмитрий Энтентеев (400 метрез эрико амалэн но 100 метрез брасс амалэн уянын), Александр Габдрахманов (100 метрез эрико амалэн уянын), Павел Куклин (100 метрез эрико амалэн уянын). Тегъёс: Спорт уян сӧсыръёс Удмуртия  